b'\n_START_ARTICLE_\nPreklopljeno zdravilo\n_START_PARAGRAPH_\nPreklopljeno zdravilo je zdravilo, ki je bilo sprva na voljo le na recept, vendar so kasneje zaradi preizku\xc5\xa1ene varnosti in enostavnosti za uporabo dovolili izdajo brez recepta. Na splo\xc5\xa1no velja, da se zdravilo na recept, ki bi lahko bilo potencialno preklopljeno na re\xc5\xbeim izdaje brez recepta, uporablja za akutne te\xc5\xbeave, ki jih bolnik zlahka sam diagnosticira, ter njegova uporaba predstavlja nizko tveganje za zlorabo.\n_START_SECTION_\nPrimeri preklopljenih zdravil\n_START_PARAGRAPH_\nDanes je v svetovnem merilu na voljo ve\xc4\x8d kot 200 preklopljenih u\xc4\x8dinkovin v razli\xc4\x8dnih farmacevtskih oblikah. Orlistat je bilo prvo zdravilo v Evropski uniji, ki so ga preklopili po centraliziranem postopku. V nekaterih dr\xc5\xbeavah, npr. v Veliki Britaniji, je brez recepta na voljo kloramfenikol v obliki kapljic za o\xc4\x8di. V Veliki Britaniji je preklopljeno zdravilo tudi azitromicin za zdravljenje oku\xc5\xbeb s klamidijo. Na \xc5\xa0vedskem je bil preklopljen omeprazol.'